
1.1. Iepirkuma identifikācijas numurs un CPV kodi
OSI 2024/07 MI
CPV kodi: Galvenais priekšmets: 71220000-6. 
Papildu priekšmeti: 71242000-6.

1.2. Pasūtītājs
	Pasūtītāja nosaukums
	Latvijas Organiskās sintēzes institūts

	Adrese
	Aizkraukles iela 21, Rīga, LV -1006, Latvija

	Reģ. Nr.
	LV90002111653

	Kontaktpersona
	Artūrs Aksjonovs

	Tālruņa Nr.
	+371 67014884

	e-pasta adrese
	arturs@osi.lv

	Darba laiks
	No 9.00 līdz 17.00



1.3. Konkursa nolikuma saņemšana
Iepirkuma nolikums ir brīvi pieejams elektroniskā formā. Nolikumu var brīvi lejupielādēt Elektronisko iepirkumu sistēmas e-konkursu apakšsistēmā https://www.eis.gov.lv.
Ja ieinteresētais piegādātājs pieprasa izsniegt iepirkuma procedūras dokumentus drukātā veidā, Pasūtītājs izsniedz nolikumu triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.
                                                                                                                                                                                                                                                                                                                                                                                                                                                                                                                                                                                                                                  
1.4.  Iepirkuma metode
1.4.1. Iepirkuma metode ir iepirkums „Publisko iepirkumu likuma” (PIL) 9.panta kārtībā (turpmāk – Iepirkums), kas tiek organizēts saskaņā ar spēkā esošo „Publisko iepirkumu likumu”.
1.4.2. Iepirkuma rezultātā tiks slēgta iepirkuma līgums ar labāko piedāvājumu iesniegušo pretendentu saskaņā ar iepirkuma nosacījumiem.

1.5.  Piedāvājumu iesniegšana un atvēršana
1.5.1. Piedāvājuma iesniegšanas vieta un kārtība:
1.5.1.1. Piedāvājumi iesniedzami elektroniski Elektronisko iepirkumu sistēmas (www.eis.gov.lv, turpmāk tekstā – EIS) e-konkursu apakšsistēmā līdz piedāvājumu iesniegšanas termiņa beigām.
1.5.2. Piedāvājumu iesniegšanas termiņš ir līdz 2024. gada 23. aprīlim, plkst. 12.00.
1.5.3. Piedāvājumu atvēršana notiks elektroniski, ne ātrāk kā 4 stundas pēc piedāvājumu iesniegšanas termiņa beigām. Publiska piedāvājumu atvēršana nav paredzēta. 
1.5.4. Pretendenti drīkst atsaukt, papildināt vai izdarīt labojumus iesniegtajā piedāvājumā pirms Nolikuma 1.5.2.punktā noteiktā termiņa.
1.5.5. Piedāvājuma papildinājumi, labojumi vai atsaukumi ir jāiesniedz EIS e-konkursu apakšsistēmā līdz 1.5.2.punktā norādītajam termiņam, attiecīgi to noformējot kā “PAPILDINĀJUMI”, “LABOJUMI” vai “ATSAUKUMS”.
1.5.6. Ja no Elektronisko iepirkumu sistēmas uzturētāja (Valsts reģionālās attīstības aģentūra) būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams iesniegt pieteikumus, pieteikumu iesniegšanas termiņš tiks pagarināts un Pasūtītājs pircēja profilā publicēs informāciju par pieteikumu iesniegšanas termiņa pagarināšanu. Ja no sistēmas uzturētāja būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt pieteikumu drošību, iepirkuma procedūra tiks pārtraukta.
1.6. Piedāvājuma spēkā esamība
1.6.1. Pretendenta iesniegtais piedāvājums ir spēkā, t.i., saistošs iesniedzējam līdz iepirkuma līguma noslēgšanai. Pretendenta, kurš atzīts par konkursa uzvarētāju, piedāvājums kļūst par līgumu sastāvdaļu.
1.6.2. Piedāvājuma spēkā esamības laikā pretendents nemaina sava piedāvājuma saturu un cenu.
1.7. Piedāvājuma nodrošinājums
1.7.1. Piedāvājuma nodrošinājums nav nepieciešams.

1.8. Piedāvājuma valoda
1.8.1. Konkursa Piedāvājumam, dokumentiem un korespondencei starp Pasūtītāju un Pretendentu, kas saistīta ar konkursa norisi, jābūt latviešu valodā.

1.9. Piedāvājuma noformēšana
1.9.1. Piedāvājums tiek noformēts aizpildot EIS ievietotās formas piedāvājuma sagatavošanai un/vai teksta ievades laukus (kur tādi ir paredzēti) kā arī augšupielādējot sistēmā prasītos atlases un kvalifikācijas dokumentus.
1.9.2. Piedāvājumi iesniedzami elektroniski Elektronisko iepirkumu sistēmas (www.eis.gov.lv, turpmāk tekstā – EIS) e-konkursu apakšsistēmā ievērojot šādas Pretendenta izvēles iespējas:
1.9.2.1. Izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
1.9.2.2. Elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas dokumentu formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.9.3. Sagatavojot piedāvājumu, Pretendents ievēro, ka:
1.9.3.1. Pieteikuma dalībai konkursā, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā, formātā, kas ir savietojams ar „MS Office” lietojumprogrammām; ja pretendentam nav šādu iespēju, tas var izvēlēties jebkuru citu plaši izplatītu un/vai brīvi publiski pieejamu datnes formātu.
1.9.3.2. Iesniedzot piedāvājumu, Pretendents to paraksta, izmantojot EIS iestrādāto paraksta rīku, vai elektronisko parakstu, kas atbilst Latvijas Republikas normatīvajiem aktiem par elektronisko dokumentu un elektroniskā paraksta statusu;
1.9.3.3. Citus dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto parakstu, gan parakstot ar drošu elektronisko parakstu.
1.9.4. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
1.9.5. Piedāvājumu paraksta Pretendenta vadītājs vai tā pilnvarota persona.
1.9.6. Ja piedāvājumu iesniedz personu grupa vai personālsabiedrība, piedāvājumā norāda personu, kas konkursā pārstāv attiecīgo personu grupu vai personālsabiedrību un ir pilnvarota parakstīt ar konkursu saistītos dokumentus. Attiecīgais pilnvarojums jāpievieno piedāvājuma dokumentiem.
1.9.7. Dalībai iepirkuma procedūrā tiks pieņemti un vērtēti tikai EIS e-konkursu apakšsistēmā iesniegtie piedāvājumi. Ārpus EIS e-konkursu apakšsistēmas iesniegtie piedāvājumi tiks atzīti par neatbilstoši iesniegtiem un tiks atgriezti to iesniedzējiem.

1.10.  Cita informācija
1.10.1. Ja pretendentam ir jautājumi vai papildu informācijas pieprasījumi par konkursa nolikuma prasībām, tehniskajām specifikācijām vai nolikumam pievienoto iepirkuma līguma projektu (līguma projekts – ja attiecināms), tie iesniedzami Iepirkumu komisijai, nosūtot tos EIS e-konkursu apakšsistēmā vai sūtot tos pa pastu vai uz elektroniskā pasta adresi arturs@osi.lv.
Ja no Pretendenta ir saņemts rakstisks jautājums kādā no minētajiem veidiem, Pasūtītājs triju darba dienu laikā, bet ne vēlāk kā četras dienas pirms piedāvājumu iesniegšanas termiņa beigām, sagatavo rakstisku atbildi un kopā ar uzdoto jautājumu (nenorādot iesniedzēju) to publicē arī Pasūtītāja profilā EIS e-konkursu apakšsistēmā.
1.10.2. Saskaņā ar „Publisko iepirkumu likuma” 9.panta sesto daļu, un ievērojot, ka visa iepirkuma dokumentācija ir brīvi pieejama elektroniskā formā, pretendenti paši ir atbildīgi par to, lai laikus iepazītos ar IUB tīmekļvietnē vai Pasūtītāja profilā EIS e-konkursu apakšsistēmā publicēto informāciju ar atbildēm uz ieinteresēto piegādātāju jautājumiem (ja tādi ir tikuši uzdoti).

1.11. Iepirkuma priekšmets
Iepirkuma priekšmets ir būvprojekta izstrāde jaunas noliktavas ēkas būvniecībai Latvijas Organiskās sintēzes vajadzībām saskaņā ar Tehniskajām specifikācijām.
Objekta adrese ir Aizkraukles ielā 21, Rīgā LV-1006.

1.12. Piedāvājumu skaits
Pretendents var iesniegt vienu piedāvājumu par visu iepirkuma apjomu saskaņā ar Tehnisko specifikāciju.

1.13. Līguma slēgšanas nosacījumi
1.13.1. Tiks slēgts viens iepirkuma līgums ar vienu pretendentu par visu iepirkuma apjomu.
1.13.2. Līgumā ir paredzēta iespēja veikt grozījumus PIL atļautajos gadījumos kā arī sekojošos gadījumos:
1.13.2.1. Pasūtītājs  drīkst veicamajam Darbam izmainīt tehniskās prasības, apjomu vai to papildināt, uzdodot veikt Līgumā sākotnēji neparedzētus darbus un noteikt ar izmaiņām saistītus Darbu pabeigšanas termiņa grozījumus gadījumos, ja grozījumu nepieciešamību nosaka funkcionālas vai ar pieejamā budžeta ierobežojumiem saistītas prasības.
1.13.2.2. Izmaiņu nepieciešamību nosaka Pasūtītāja pētnieciskā procesa un jaunu zinātnisko iekārtu darbības prasības.
1.13.3. Visi darbi pirms to uzsākšanas ir jāsaskaņo ar Pasūtītāja norādīto pārstāvi.

1.14. Līguma izpildes un preču piegādes vieta
Līguma izpildes un vieta ir Aizkraukles iela 21, Rīga, LV-1006.

1.15. Līguma izpildes termiņš
Līguma izpildes laiks ir ne vairāk kā 6 (seši) mēneši no līguma parakstīšanas brīža.

1.16. Līguma apjoms
Līguma apjoms tiek noteikts saskaņā ar pretendenta piedāvājumu, bet tas nevar pārsniegt EUR 41 999,99 bez PVN.

1.17. Līguma izpildes nosacījumi
Saskaņā ar iepirkuma Nolikumā iekļauto Tehnisko specifikāciju.

1.18. Garantijas termiņš
Nav attiecināms.

1.19. Vietas apskate
1.19.1. Vietas apskate nav obligāta.

1.19.2. Ja ieinteresētais piegādātājs vēlas veikt līguma izpildes vietas apskati, jāsazinās ar sekojošu kontaktpersonu: Saimniecības nodaļas vadītājs Andris Počs, tel. 67014903, e-pasts: andris_pocs@osi.lv.

1.20. Nosacījumi Pretendenta dalībai iepirkumā
1.20.1. Konkursā var piedalīties jebkura persona vai personu apvienība no jebkuras valsts (ievērojot Nolikuma 3.1.1.punktā iekļautos ierobežojumus), kura ir reģistrēta likumā noteiktajā kārtībā un kura atbilst Nolikumā izvirzītajām prasībām.
1.20.2. Pasūtītājs var prasīt, lai personu apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
1.21. Pretendentu izslēgšanas nosacījumi
1.21.1. Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no PIL 9. panta astotajā daļā minētajiem gadījumiem vai Starptautisko un Latvijas Republikas nacionālo sankciju likuma 11.1 panta pirmajā daļā minētajos gadījumos.
1.21.2. [bookmark: _Ref22027866]PIL 9.panta astotajā daļā minētie izslēgšanas gadījumi tāpat attiecas uz PIL 42. panta trešajā daļā minētajām personām.
1.22. Kvalifikācijas prasības
1.22.1. Pretendenta vidējam gada apgrozījumam projektēšanā iepriekšējo trīs kalendāro gadu laikā (2021., 2022. un 2023. gadi) jābūt vismaz EUR 60 000,00 gadā.
1.22.2. Pretendenta likviditātes koeficients pamatojoties uz pēdējā auditētā un apstiprinātā gada pārskata rezultātiem ir ne mazāks par 1,0 un ir pozitīvs pašu kapitāls.
1.22.3. Pretendents ir izpildījis vismaz 2 (divu) līdzvērtīgu objektu būvprojektu izstrādes līgumus iepriekšējo 3 (trīs) kalendāro gadu laikā (no 2021. gada sākuma līdz piedāvājumu iesniegšanas dienai). Par līdzvērtīgiem objektiem tiks uzskatīti objekti, kas atbilst sekojošiem nosacījumiem:
1.22.3.1. Būvprojekts izstrādāts funkcionāli līdzīgai ēkai;
1.22.3.2. Projektētās ēkas ietilpība nav mazāka par 140 eiropaletēm (vai ekvivalents);
1.22.3.3. Izpildītā līguma summa nav mazāka par 30 000 eiro.
1.22.4. Pretendents var nodrošināt būvprojekta vadītāju, kas atbilst sekojošiem nosacījumiem:
1.22.4.1. Būvprojekta vadītājam ir spēkā esošs arhitekta sertifikāts, vai sertifikāts, kas apstiprina tiesības nodarboties ar ēku būvprojektu izstrādi kādā no inženiertehniskajām jomām;
1.22.4.2. Būvprojekta vadītājam ir iepriekšēja pieredze vismaz 1 (viena) Nolikuma 3.3.3. punkta prasībām atbilstoša objekta būvprojekta vadīšanā iepriekšējo 3 (trīs) kalendāro gadu laikā (no 2021. gada sākuma līdz piedāvājumu iesniegšanas dienai).

1.22.5. Pretendents nodrošina vismaz sekojošus būvprojekta daļu projektētājus, kuriem ir spēkā esošs sertifikāti attiecīgajā projektēšanas jomā:
1.22.5.1. AR daļa;
1.22.5.2. BK daļa;
1.22.5.3. AVK daļa;
1.22.5.4. UK/UKT daļa;
1.22.5.5. EL/ELT daļa;
1.22.5.6. VS daļa.

1.22.6. Viens piedāvātais speciālists var veikt arī vairākus iepirkuma Nolikuma  3.3.5. punktā minētos pienākumus. Tāpat būvprojekta vadītājs var vienlaikus būt arī jebkuras (vai vairāku) Nolikuma 3.3.5. punktā minēto būvprojekta daļu projektētājs.

1.23. Pretendentu atlases dokumenti
1.23.1. Ja Pretendents ir reģistrēts vai pastāvīgi dzīvojošs ārvalstī, tam jāiesniedz sekojoši dokumenti:
1.23.1.1. reģistrācijas valsts uzņēmējdarbības reģistra izdotas reģistrācijas apliecības kopija;
1.23.1.2. reģistrācijas valsts uzņēmējdarbības reģistra izziņa par Pretendenta amatpersonām, kurām ir paraksta tiesības.
1.23.2. Ja Pretendenta reģistrācijas valstī neizsniedz 4.1.1. punktā minētos dokumentus, Pretendents ir tiesīgs iesniegt cita veida pierādījumus par reģistrācijas faktu un paraksttiesīgajām amatpersonām saskaņā ar savas reģistrācijas valsts normatīvo aktu prasībām.
1.23.3. Ja pretendents iepirkuma līguma izpildē plāno izmantot apakšuzņēmējus, tam obligāti jānorāda visus piesaistītos apakšuzņēmējus (ieskaitot apakšuzņēmēju apakšuzņēmējus, ja tādi tiek piesaistīti).
1.23.4. Informācija par Pretendenta piesaistītajiem apakšuzņēmējiem un/vai personām uz kuru iespējām pretendents balstās (ja tādas tiek piesaistītas) jāiesniedz saskaņā ar Nolikuma III nodaļas Formu Nr. 3, kur norādīts personas nosaukums, kontaktpersona, apakšuzņēmējam paredzēto darbu īss apraksts un proporcionālais apjoms vai veids, kā līguma izpildē piedalīsies persona uz kuras iespējām pretendents balstās. 
1.23.5. Saskaņā ar 4.1.4. punktu norādītās personas iesniedz rakstisku apliecinājumu par gatavību piedalīties līguma izpildē.
1.23.6. Papildus prasības Pretendentam, ja Pretendents ir personu apvienība vai grupa:
1.23.6.1.  Katra dalībnieka līdzdalības apjomam (t.i., līguma daļai, ko plānots nodot attiecīgā dalībnieka izpildei) jābūt skaidri norādītam iesniegtajā piedāvājumā;
1.23.6.2.  Kopīgais Pieteikums par dalību iepirkuma procedūrā jāparaksta katram personu apvienības dalībniekam vai arī visu personu apvienības dalībnieku pilnvarotai personai.
1.24. Pretendentu kvalifikācijas dokumenti
1.24.1. Pretendenta sagatavota izziņa par apgrozījumu pēdējo trīs gadu periodā (t.i. 2021., 2022. un 2023. gados). Ja pretendents dibināts 2021. gadā vai vēlāk, tas iesniedz izziņu par apgrozījumu no dibināšanas brīža..
1.24.2. Pretendenta peļņas-zaudējumu aprēķinu par 2021., 2022. un 2023. gadiem. Ja pretendents dibināts 2021. gadā vai vēlāk, tas iesniedz peļņas-zaudējumu aprēķinus sākot no dibināšanas gada. Ja peļņas-zaudējumu aprēķins par pēdējo gadu vēl nav pieejams, pretendents iesniedz dokumentus par pēdējiem 3 (trīs) gadiem, par kuriem tie ir pieejami.
1.24.3. Apliecinājums, ka Pretendents ir izpildījis vismaz 2 (divus) līdzvērtīgus līgumus (saskaņā ar iepirkuma Nolikuma 3.3.3. punktu). Apliecinājumam pievieno informāciju par izpildītajiem līgumiem, tajā skaitā par atbilstību iepirkuma Nolikuma 3.3.3. punkta apakšpunktu prasībām).
Informāciju par līgumiem sagatavo saskaņā ar Nolikuma III nodaļas Formu Nr. 4.
1.24.4. Līdzvērtīgo līgumu sarakstam pievienojamas pozitīvas pasūtītāju atsauksmes vai izziņas[footnoteRef:1] par visiem līgumiem, kas norādīti sarakstā. Līgumi, par kuriem nebūs pievienotas pasūtītāju atsauksmes Iepirkuma ietvaros netiks uzskatīti par pretendenta kvalifikāciju apliecinošiem. [1:  Pretendents drīkst iesniegt arī citus, līdzvērtīgus dokumentus, kas apliecina attiecīgā līguma pasūtītāja apmierinātību ar sniegto pakalpojumu kvalitāti.] 

1.24.5. Pretendenta sagatavots Nolikumā noteiktajām minimālajām prasībām atbilstoša personāla saraksts, kas sagatavots saskaņā ar Nolikuma III nodaļas Formu Nr. 5.
1.24.6. Darbu vadībā un izpildē iesaistītā Pretendenta personāla izglītību un kvalifikāciju apliecinošo dokumentu apliecinātas kopijas (atbilstoši Nolikuma prasībām).
1.24.7. Ja Pretendents savas kvalifikācijas apliecināšanai balstās uz citām personām, tad punktos 4.2.1. līdz 4.2.6. minētie dokumenti ir jāiesniedz tām personām, uz kuru kvalifikāciju Pretendents balstās savā Piedāvājumā.
1.25. Pretendentu, kam būtu piešķiramas līguma slēgšanas tiesības, izslēgšanas nosacījumu izvērtēšanai nepieciešamie dokumenti.
1.25.1. Pirms lēmuma par iepirkuma rezultātiem pieņemšanas Iepirkumu komisija, lai izvērtētu pretendentu saskaņā ar PIL 9.panta astotās daļas nosacījumiem, rīkojas saskaņā ar PIL 9.panta devīto daļu.
1.25.2. Ja pretendents reģistrēts ārvalstī (vai tā pastāvīgā dzīvesvieta atrodas ārvalstī), tam jāiesniedz attiecīgās valsts kompetentās institūcijas izziņu, kas apliecina, ka uz pretendentu (un personām, uz kuru iespējām pretendents balstās, lai apliecinātu, ka tā kvalifikācija atbilst iepirkuma prasībām – ja attiecināms) neattiecas PIL 9.panta astotajā daļā noteiktie gadījumi.
1.25.3. Lai pārbaudītu, vai pretendents nav izslēdzams no dalības iepirkuma procedūrā Pasūtītājs, saskaņā ar Starptautisko un Latvijas Republikas nacionālo sankciju likuma 11.1.panta nosacījumiem Pasūtītājs ziņas par Latvijas Republikā reģistrētu pretendentu un apakšuzņēmēju iegūst no Latvijas Republikas Uzņēmumu reģistra normatīvajos aktos noteiktajā kārtībā.
1.25.4. Pasūtītājs, attiecībā uz ārvalstī reģistrētu šā panta pirmajā daļā minēto pretendentu un Starptautisko un Latvijas Republikas nacionālo sankciju likuma 11.1.panta otrajā daļā minēto apakšuzņēmēju, nosakot informācijas sniegšanas termiņu, ne īsāku par 10 darbdienām pēc pieprasījuma izsniegšanas vai nosūtīšanas dienas, pieprasa, lai tie iesniedz attiecīgās ārvalsts kompetentās institūcijas izziņu, kurā norādītas šā panta pirmajā un otrajā daļā paredzētajai pārbaudei nepieciešamās ziņas par pretendentu un apakšuzņēmēju, tai skaitā ziņas par šāda pretendenta un apakšuzņēmēja patieso labuma guvēju vai ziņas par to, ka patieso labuma guvēju noskaidrot nav iespējams. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai šā panta otrajā daļā minētā apakšuzņēmēja apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī. Pasūtītājs likuma 11.1.panta pirmajā un otrajā daļā paredzētajai pārbaudei nepieciešamās ziņas attiecībā uz ārvalstī reģistrētu pretendentu vai apakšuzņēmēju var iegūt arī patstāvīgi.

1.26. Tehniskais un Finanšu piedāvājums
1.26.1. Tehnisko piedāvājumu sagatavo saskaņā ar Tehniskajās specifikācijās (II Nodaļa) noteiktajām prasībām. Tehnisko piedāvājumu Pretendents sagatavo atbilstoši Nolikuma III Nodaļas „Formas piedāvājuma sagatavošanai” Formai nr. 1.
1.26.2. Finanšu piedāvājumu sagatavo atbilstoši Nolikuma III Nodaļas „Formas piedāvājuma sagatavošanai” Formai nr. 2.
1.26.3. Tehniskajā un Finanšu piedāvājumā cenas norāda EUR atsevišķi norādot cenu bez pievienotās vērtības nodokļa, piemērojamo PVN (atbilstošā proporcijā) un cenu ar PVN.
1.26.4. Piedāvājumā jānorāda vienību cenas. 
1.26.5. Tehniskajā un Finanšu piedāvājumā pakalpojumu vienību cenās jābūt iekļautām visām sniedzamo pakalpojumu izmaksām, tai skaitā, bet ne tikai:
· tehniskā nodrošinājuma izmaksām;
· citām nodokļu izmaksām, t.sk. ar preču atmuitošanu saistītiem izdevumiem (ja nepieciešams), izņemot pievienotās vērtības nodokļa izmaksas, ar ko tiek aplikta pakalpojumu sniegšana;
· un citām ar pakalpojumu sniegšanu saistītajām izmaksām.
1.26.6. Pretendents var brīvi pievienot piedāvājumam papildus materiālus par piedāvātajiem pakalpojumiem
1.26.7. Pretendenta piedāvātajām cenām un vienību likmēm jābūt nemainīgām visā līguma izpildes laikā. Ja pakalpojumu apjoms līguma izpildes laikā mainās, izmaiņas tiek veiktas, balstoties uz Pretendenta norādītajām vienību cenām saskaņā ar noslēgtā līguma noteikumiem
1.26.8. Gadījumos, kad iepirkuma Nolikuma Tehniskajās specifikācijās ir norādīti konkrēti materiāli, tehniskie risinājumi vai standarti, gatavojot tehnisko piedāvājumu pretendents var izvēlēties piedāvāt norādītos vai ekvivalentus materiālus, tehniskos risinājumus vai standartus. (Šis nosacījums neattiecas uz prasībām par savietojamību ar Pasūtītāja īpašumā esošajām iekārtām; savietojamība, ja tāda prasīta tehniskajās specifikācijās, jānodrošina ar konkrētajiem norādītajiem iekārtu modeļiem.)
1.26.9. Piegādātājs norāda tās piedāvājuma daļas, kuras satur komercnoslēpumu (ja attiecināms).

1.27. Piedāvājumu noformējuma pārbaude
Piedāvājuma noformējuma, pretendentu atlases un kvalifikācijas dokumentācijas un Tehnisko un Finanšu piedāvājumu atbilstības vērtēšanu veic Iepirkumu komisija slēgtā komisijas sēdē.

1.28. Piedāvājuma izvēles kritēriji
1.28.1. Iepirkumu komisija izvēlas saimnieciski visizdevīgāko piedāvājumu, kas atbilst Nolikuma prasībām un Tehniskajām specifikācijām ar nosacījumu, ka Pretendents atbilst pretendentu atlases un kvalifikācijas prasībām.

1.28.2. Saimnieciski visizdevīgākā piedāvājuma izvēles kritēriji šajā iepirkumā ir sekojoši:
1.28.2.1. Par saimnieciski izdevīgāko piedāvājumu tiks atzīts piedāvājums, kas būs saņēmis visvairāk punktu saskaņā ar šajā nolikumā iekļautajiem punktu piešķiršanas kritērijiem.
1.28.3. Punktu piešķiršanas kritēriji ir sekojoši:
	Nr.
	Vērtēšanas kritērijs
	Maksi-mālais punktu skaits
	Punktu piešķiršanas metodika

	

	
K1
	
Kopējā piedāvājuma cena EUR bez PVN.
	
80

	
Kritērijs K1. 
Piedāvājumam ar viszemāko kopējo cenu EUR bez PVN tiek piešķirts maksimālais punktu skaits: 80 punkti.

Pārējo piedāvājumu punkti par kopējo piedāvāto cenu tiek aprēķināti pēc formulas:
PC = (a / b)*80, kur 
80 – maksimāli iespējamais punktu skaits;
a – viszemākā piedāvātā kopējā cena (EUR bez PVN);
b – piedāvātā kopējā cena attiecīgajā piedāvājumā (EUR bez PVN), kuram aprēķina punktus;
PC – attiecīgā piedāvājuma iegūtie punkti.


	
K2
	
Būvniecības modelēšanas sistēmas (BMS) izmantošana
	
20
	
Kritērijs K2.

Papildus 20 punkti pretendentam tiek piešķirti, ja tas piedāvājumā apliecina, ka būvprojekta izstrāde tiks izmantota būvniecības modelēšanas sistēma (BMS).


	
	
	
	

	
	Maksimālais punktu skaits, KOPĀ:
	
100
	



1.28.4. Vērtējot cenu, komisija ņem vērā piedāvājumu kopējo cenu bez pievienotās vērtības nodokļa. Ja finanšu piedāvājumā konstatēta aritmētiskā kļūda, iepirkumu komisija kļūdas labo.
1.28.5. Par visiem aritmētisko kļūdu labojumiem iepirkumu komisija 3 darba dienu laikā paziņo Pretendentam, kura piedāvājumā labojumi izdarīti.  Iepirkumu komisija turpina vērtēt labotos piedāvājumus ņemot vērā izdarītos labojumus.

1.29. Piedāvājuma izvēle gadījumā, ja vismaz divu Piegādātāju piedāvātās cenas par vienu un to pašu preci, par vienu preces vienību, ir vienādas
1.29.1. Ja atverot iesniegtos piedāvājumus tiks konstatēts, ka vismaz divu Piegādātāju piedāvātās cenas par vienu un to pašu loti (preci) ir vienādas, Iepirkumu komisija izvēlēsies to piedāvājumu, kurš būs labāks pēc kāda no sekojošiem kritērijiem (vērtējot kritērijus pa vienam, tādā kārtībā, kādā tie uzskaitīti; ja piedāvājumi pēc pirmā kritērija ir vienādi, tad tiek vērtēts nākamais kritērijs, utt.,):
1.29.1.1. Garāks darbu un izmantoto materiālu garantijas termiņš.
1.29.1.2. Lielāks pieredzi apliecinošo objektu skaits.
1.29.1.3. Zemāka piedāvātā cena par neplānotajiem (ārkārtas) darbiem.
1.29.2. Ja nevienā no iepriekš uzskaitītajiem veidiem nebūs iespējams izvēlēties labāko piedāvājumu, tiks rīkota izloze.

1.30. Datu pārzinis
1.30.1. Konkrētā iepirkuma ietvaros personas datu pārzinis ir Atvasināta publiska persona “Latvijas Organiskās sintēzes institūts”.
1.31. Datu apstrādes pamats
1.31.1. Personas datu apstrādes juridiskais pamats ir Vispārīgās datu aizsardzības regulas 6.panta 1.punkta (a), (c) un (f) apakšpunkti. Pasūtītāja leģitīmā interese šajā gadījumā ir iepirkuma mērķu sasniegšana noslēdzot iepirkuma līgumu par attiecīgo iepirkuma priekšmetu.
1.31.2. Informējam, ka pretendentu izvērtēšanas ietvaros Pasūtītājs patstāvīgi var veikt personas datu iegūšanu pamatojoties uz Publisko iepirkumu likumu (PIL) un Starptautisko un Latvijas Republikas nacionālo sankciju likumu kā arī citiem normatīvajiem aktiem, kas regulē publiskos iepirkumus un/vai uzņēmējdarbības vidi šajos aktos noteiktajā apjomā un kārtībā.
1.31.3. Informējam, ka personas datu sniegšana ir nepieciešama, lai Pasūtītājs varētu veikt pilnvērtīgu pretendentu un pretendentu iesniegtā piedāvājuma vērtēšanu. Personas datu nesniegšana var būtiski ietekmēt pretendenta un tā iesniegtā piedāvājuma vērtējumu, var būt pamats pretendenta izslēgšanai no iepirkuma vai pretendenta piedāvājuma atzīšanu par neatbilstošu prasībām. 
1.32. Personas datu apstrāde, glabāšana un nodošana trešajām pusēm
1.32.1. Pasūtītājs iepirkumā iesniegtos personas datus apstrādās, iepirkuma dokumentu glabās un personas datus nodos Iepirkumu uzraudzības birojam un/vai Eiropas Savienības Oficiālajam Vēstnesim un/vai Centrālajai finanšu un līgumu aģentūrai un/vai citām Eiropas Savienības fondu vadībā iesaistītājām iestādēm un/vai Administratīvajai rajona tiesai atbilstoši Publisko iepirkuma likumā, Eiropas Savienības fondu vadību regulējošos tiesību aktos,  Eiropas Parlamenta un Padomes 2016. gada 27. aprīļa Regulā (ES) 2016/679 “Par fizisku personu aizsardzību attiecībā uz personas datu apstrādi un šādu datu brīvu apriti” un citos normatīvajos aktos noteiktajām prasībām.
1.33. Datu subjektu tiesības
1.33.1. Datu subjektiem ir tiesības pieprasīt pārzinim piekļuvi datu subjekta personas datiem un to labošanu vai dzēšanu, vai apstrādes ierobežošanu attiecībā uz datu subjektu, vai tiesības iebilst pret apstrādi, kā arī tiesības uz datu pārnesamību, kā arī tiesības jebkurā brīdī atsaukt piekrišanu, neietekmējot tādas apstrādes likumīgumu, kuras pamatā ir pirms atsaukuma sniegta piekrišana un tiesības iesniegt sūdzību uzraudzības iestādei (Datu valsts inspekcijai, http://www.dvi.gov.lv).
1.33.2. Detalizēti ar kārtību, kādā Pasūtītājs organizē personas datu apstrādi var iepazīties Pasūtītāja tīmekļvietnē esošajā privātuma politikā http://www.osi.lv/privatuma-politika/.

2.1. Nolikuma pielikumi:
2.1.1. Nolikuma pielikums Nr. 1: „Topogrāfiskais plāns”.

2.2. Iepirkuma Nolikuma IV nodaļā atrodamas sekojošas formas piedāvājuma sagatavošanai:
2.2.1. Tehniskā piedāvājuma forma (Forma Nr. 1);
2.2.2. Finanšu piedāvājuma forma (Forma Nr. 2);
2.2.3. Informācija par partneriem un apakšuzņēmējiem (Forma Nr. 3);
2.2.4. Informācija par pretendenta izpildītajiem līgumiem (Forma Nr. 4);
2.2.5. Pretendenta piedāvāto speciālistu saraksts (Forma Nr. 5).

VISPĀRĒJA INFORMĀCIJA


Tehnisko piedāvājumu Pretendentam jāsagatavo atbilstoši Tehniskajai specifikācijai.

Pasūtītājs
APP Latvijas Organiskās sintēzes institūts, Aizkraukles 21, Rīga LV-1006, Latvija

Darbu apraksts
Pasūtītājs vēlas pasūtīt būvprojekta izstrādi jaunas noliktavas ēkas būvniecībai Latvijas Organiskās sintēzes vajadzībām saskaņā ar Tehniskajām specifikācijām.

[bookmark: _Toc314824740][bookmark: _Toc355968020][bookmark: _Toc358711815][bookmark: _Toc358712924][bookmark: _Toc358716023][bookmark: _Toc366760817]Objekta atrašanās vieta
Visu objektu atrašanās vieta ir Latvijas Organiskās sintēzes institūta teritorija; adrese: Aizkraukles 21, LV-1006, Rīga, Latvija.

[bookmark: _Toc366760818]Līguma izpildes termiņš
Līguma izpildes termiņš ir 6 (seši) mēneši.

Tehniskais uzdevums 
Latvijas Organiskās sintēzes institūta noliktavas ēkas
 Būvprojekta izstrādei .


Projekta mērķis.
	Projekta mērķis ir uzbūvēt jaunu angāra tipa ēku, kurā atradīsies centralizēta Latvijas Organiskās sintēzes institūta uzglabājamo iekārtu, aprīkojuma, materiālu un izejvielu noliktava.	Jauno ēku paredzēts izvietot Latvijas Organiskās sintēzes institūta teritorijā (kadastra numurs 01001150307 ) vietā, kur pašlaik atrodas tenisa korti. Ēku plānotajā teritorijā novietot tā, lai būtu iespējams perspektīvā veikt vēl kādas mājas būvniecību. 
	Pievadceļiem, ēkas ārējām inženierkomunikācijām un iekšējām inženiertehniskajām sistēmām jānodrošina ērta piekļuve ēkai un atbilstoša darba vide, kā arī nepieciešamie energoresursi pareizai un drošai visu angāra telpu funkcionēšanai.


Ēka, telpas, iekārtas un aprīkojums 

Projektā plānot , ka jaunā ēka būs vienstāvīga angāra tipa būve ar metāla vai dzelzsbetona nesošo konstrukciju, kas ir apšūta ar metāla sendviča tipa paneļiem. Ēkas augstumu noteiks noliktavas daļā izvietotie palešu plaukti. Plānot ka noliktavas palešu plauktos būs vieta 140…150 eiropaletēm. Paletes maksimālais augstums būs 1,5 m un maksimālais svars 200 kg.
 Palešu kraušana plauktos un pārvietošana pa noliktavu un ārpus tās tiks veikta ar elektrokāru. Tāpēc ir jāparedz pietiekami liels attālums starp plauktu rindām, lai varētu strādāt elektrokārs. Projektā ir jāparedz elektrokāra uzglabāšanas un uzlādēšanas vieta, kas atbilst pastāvošo normatīvo aktu prasībām.	Noliktavas grīdai jābūt no betona un ar pretputekļu pārklājumu. Logi noliktavā nav paredzēti. Telpā visu gadu jāuztur temperatūra augstāka par +8 Co. Noliktavas sildīšanai izmantot centrālapkures sistēmu. ( Kā apkures variantu projektēšanas gaitā izskatīt iespēju sildīt noliktavu ar gaisa pūtēju palīdzību). Projektā paredzēt noliktavas telpas aprīkošanu ar pieplūdes-nosūces ventilācijas sistēmu. Šīs sistēmas jaudu un konfigurāciju precizēt projekta izstrādes laikā.
Noliktavas apgaismošanas sistēmai jābūt ekonomiskai  un tai jānodrošina normatīvu prasībām atbilstošs apgaismojums visās telpas vietās. Apgaismošanas sistēmā jāparedz ar akumulatoriem aprīkoti gaismas ķermeņi avārijas apgaismojumam, kā arī evakuācijas ceļu izgaismošanai.
Papildus jāparedz iespēju izmantot jumtu/sienas PV paneļu izvietošanai (saskaņojot ar Pasūtītāju).
 No noliktavas uz ārpusi ir jāparedz paceļami vārti palešu ievešanai un izvešanai ar elektrokāru. Vārtiem jābūt aprīkotiem ar iebūvētām durvīm. Noliktavas telpa ir jāatdala no pārējām telpām ar ugunsdrošu sienu ar tajā iebūvētām ugunsdrošām durvīm. Visām noliktavas durvīm jābūt aprīkotām ar personāla piekļuves kontroles sistēmu.
Jaunajā ēkā bez noliktavas jāparedz vēl šādas telpas:
· Garāža divām vieglajām automašīnām.
· Telpa teritorijas apkopšanas inventāra uzglabāšanai un remontam.
· Telpa siltuma sadales punktam.
· Telpa noliktavas pārzinim.
· Tualetes telpa.
Garāža
Garāža paredzēta 2 vieglo automašīnu uzglabāšanai. Nekādi automašīnu remontdarbi garāžas telpā netiks veikti. Garāžas grīdai jābūt no betona ar pretputekļu pārklājumu. Garāžā paredzēt vietu plauktiem, kuros tiks glabāts otrais riepu komplekts abām automašīnām. No garāžas uz ārpusi ir jāparedz paceļami vārti automašīnu iebraukšanai garāžā. Vārtiem jābūt aprīkotiem ar iebūvētām durvīm. 

Telpa teritorijas apkopšanas inventāra uzglabāšanai un remontam
Šajā telpā tiks uzglabāts viss institūta teritorijas apkopšanas inventārs. Lai telpā varētu izvietot visu inventāru, tās platībai ir jābūt vismaz 18m2. Telpā jāparedz vieta plauktiem, kuros glabāsies apkopšanas inventāra papildaprīkojums. No telpas jābūt vienām durvīm uz ārpusi un otrām durvīm uz garāžas telpu.

Telpa siltuma sadales punktam
Projektā jāparedz atsevišķa telpa siltummezglam. Šajā telpā atradīsies ēkas siltuma apgādes sistēmas ārējā pievienojuma ievads, kā arī siltummaiņi, cirkulācijas sūkņi, regulatori, sistēmas darbības automātiskās vadības ierīces un cits nepieciešamais aprīkojums. Ieeju siltummezglā paredzēt no ēkas iekšpuses.

Telpa noliktavas pārzinim 
	Noliktavas pārzinim ir jāparedz atsevišķa darba telpa, kurā atradīsies darba galds un plaukti nepieciešamajai dokumentācijai. Projektā izskatīt iespēju šo darba telpu izvietot otrajā stāvā virs garāžas.

Tualetes telpa.
	Projektā paredzēt atsevišķu tualetes telpu, kurā būs tualetes pods, izlietne un dušas kabīne.
Bez tam blakus noliktavas ēkai ( iespējams sabloķētai ar vienu noliktavas sienu) ir jāparedz vieglas konstrukcijas velosipēdu novietne, kurā tiks novietoti institūta personāla personīgie velosipēdi.
	Projektā ir jābūt teritorijas labiekārtošanas plānam, kurā ir parādīti visi piebraukšanas ceļi. Jāparedz, ka teritorija būs nožogota. Plānā jāparādās ārējā apgaismojuma gaismas ķermeņiem un videonovērošanas kameru izvietojuma plānam.

Inženierkomunikācijas un nepieciešamie energoresursi

Projektējamajā ēkā, tās darbības nodrošināšanai, ir jāizveido šādas inženiertehniskās sistēmas:  
1. Ūdens apgādes sistēma.
2. Saimniecisko un lietus notekūdeņu kanalizācijas sistēmas.
3. Elektroapgādes sistēma.
4. Siltuma apgādes sistēma.
5. Ventilācijas sistēma.
6. Pieejas kontroles sistēma.
7. Apsardzes un videonovārošanas sistēma
8. Ugunsgrēka atklāšanas un trauksmes izziņošanas sistēma.



Ūdens apgādes sistēma.

Paredzēt ka jaunā korpusa ūdens apgādes sistēma tiks pieslēgta pie esošās OSI ūdens apgādes cauruļvada, kas atrodas institūta teritorijā. Patērētā ūdens uzskaite tiks veikta caur kopējo OSI ūdens skaitītāju. Karstā ūdens sagatavošana jāorganizē ar atsevišķu siltummaini angāra siltuma sadales punktā kā siltuma avotu izmantojot apkures ūdeni . Karstā ūdens padeves sistēma ir jāaprīko ar cirkulācijas kontūru, tādā veidā nodrošinot nepārtrauktu karstā ūdens padevi patērētājiem. Projekta gaitā izskatīt jautājumu par ugunsdzēsības ūdensvada nepieciešamību ēkā.
Jaunajā ēka paredzēt šādus ūdens patērētājus:
· Tualetes telpa ar podu, izlietni un dušas kabīni.
· Izlietne noliktavas telpā.
· Izlietne garāžas telpā.
· Ūdens ņemšanas vieta angāra ārpusē pie sienas.

Saimniecisko un lietus notekūdeņu kanalizācijas sistēmas.
Kanalizācijas sistēmu ārējās pieslēguma vietas pie pilsētas kanalizācijas sistēmas un pievienojuma vietas patērētajiem noteikt projekta izstrādes gaitā. Kanalizācijas sistēmas maģistrālos vadus un stāvvadus gatavot no metināma augsta blīvuma polietilēna (HDPE), nodrošinot ugunsdrošības prasības ēkas robežās.

Elektroapgādes sistēma.
	Jaunās ēkas elektrobarošanu organizēt no OSI teritorijā esošās noliktavas	(angāra) zemsprieguma sadalnes, izmantojot vienu,  zemē guldītu, trīsfāzu kabeli. Ēkas patērētājus barot no vienas sadalnes . Šīs sadalnes atrašanās vietu precizēt projekta izstrādes gaitā. Atsevišķu elektropatērētāju jauda un atrašanās vieta jāprecizē projekta izstrādes gaitā.
Projekta ietvaros jāveic visu  telpu apgaismojuma aprēķins, izejot no kura jāizvēlas optimāls gaismas ķermeņu izvietojums telpās. Apgaismojuma avārijas barošanas sistēmai sprieguma pazušanas gadījumā jānodrošina evakuācijas ceļu apgaismojums 0,5 h garumā.  Tāpat ir jāizstrādā teritorijas ārējā apgaismojuma projekts. 
Projektā  jābūt izstrādātai ēkas zemējuma un zibens aizsardzības sadaļai.

Siltuma apgādes sistēma.
Ēkas siltuma apgādes sistēmai jānodrošina ar nepieciešamo siltuma enerģiju ventilācijas sistēma, centrālapkures sistēma un  karstā ūdens sagatavošanas sistēma. Dati par centrālapkures un ventilācijas iekārtu siltuma jaudām tiks iegūti šī projekta izstrādes laikā. Siltuma apgādes sistēmas galvenie elementi jāizvieto siltuma sadales punktam paredzētajā telpā.
Izstrādājos siltuma apgādes sistēmas projektu ņemt vērā, ka par siltuma avotu tiks izmantota Rīgas pilsētas centralizētā siltuma apgādes sistēma. Kā potenciālo siltuma pieslēguma vietu izskatīt  iespēju pieslēgties pie esošajiem siltuma ievadiem institūta teritorijā. 

Ventilācijas sistēma.
	Projektā paredzēt atsevišķu pieplūdes-nosūces ventilācijas sistēmu ierīkošanu noliktavas telpai un garāžai. Ventilācijas sistēmu tehniskie parametri tiks definēti projekta izstrādes gaitā. Izstrādājot projekta siltuma apgādes sadaļu izskatīt iespēju noliktavas telpas pilnīgu vai daļēju apsildīšanu veikt ar siltā gaisa pūtējiem, kuros par siltuma avotu izmanto apkures ūdeni.

Pieejas kontroles sistēma.	
	Projektā paredzēt pieejas kontroles sistēmu. Ši sistēma ir domāta tam, lai jaunajā ēkā un atsevišķās tās telpās varētu iekļūt tikai autorizēts personāls, izmantojot savu OSI darbinieka caurlaides karti. Visas ēkas ārējās ieejas durvis jāaprīko ar durvju noslēgšanas mehānismiem, kas sajūgti ar pieejas kontroles sistēmas kontrolieri. Pieejas kontroles sistēmas kontroliera tipu un izmantojamo  programmu nodrošinājumu Pasūtītājs definēs projekta izstrādes laikā.

Apsardzes signalizācijas un videonovērošanas sistēma.
Apsardzes sistēmai jāparedz, ka telpās tiks izvietoti kustības sensori . Visas ārējās ieejas durvis aprīkot ar durvju aizvēršanas sensoriem.  Paredzēt , ka apkārt ēkai tiks uzstādītas videonovērošanas kameras.	Centrālā apsardzes pults, uz kuru ir jāpadod informācija no ēkas apsardzes un videonovērošanas sistēmām atradīsies OSI teritorijā Aizkraukles ielā 21.

Ugunsgrēka atklāšanas un trauksmes izziņošanas sistēma.
	Jaunajās ēkā jāierīko automātiska ugunsgrēka atklāšanas un trauksmes izziņošanas sistēma. Visas telpas ir jāaprīko ar ugunsdzēsības signalizācijas sitēmas devējiem. Devēji jāizvieto atbilstoši normatīvajos aktos uzdotajiem noteikumiem. Ēkas ugunsdzēsības signalizācijas sistēmai ir jābūt integrētai kopējā OSI ugunsdzēsības signalizācijas sistēmā un tā  jāsavieno ar centrālo pulti, kas atrodas Aizkraukles ielā 21 esošajā apsardzes postenī. 


Projekta dokumentācijas noformējums.

	Visai projekta dokumentācijai ir jābūt izstrādātai elektroniski Word, Exel, AUTOCAD vai citās programmās. Projektētājs Pasūtītājam iesniedz pilnu akceptētu projekta dokumentācijas komplektu divos formātos. 
1. „Papīra” formātā. Šajā gadījumā visi projekta dokumenti ir izdrukāti, parakstīti, nokomplektēti un iesieti mapēs atbilstoši projekta sadaļām. Kopējā komplektā tiek iekļauti visi orģinālie dokumenti ar skaņojumiem un vīzām. Projektētājs Pasūtītājam iesniedz 4 (četrus)  pilnus projekta dokumentācijas komplektus.
2. „Elektroniskā” formātā. Projektētājs sagatavo un iesniedz Pasūtītājam divus CD, kur vienā diskā ir apkopota visa projekta dokumentācija orģinālā elektroniskā formātā (Word, Exel, AUTOCAD vai citas programmas), bet otrā diskā šie paši dokumenti ir pārkonvertēti pdf formātā.




Latvijas Organiskās sintēzes institūta teritorijas plāns.

TEHNISKAIS PIEDĀVĀJUMS


Iepirkuma nosaukums: „Noliktavas ēkas būvprojekta izstrāde Latvijas Organiskās sintēzes vajadzībām”
ID Nr.: OSI 2024/07 MI


1. Piedāvāto pakalpojumu apraksts
Aizpildāmās tabulas pirmās divas kolonnas nokopējamas no tehniskās specifikācijas tabulas par attiecīgo Pakalpojumu.
Ja pretendents vēlas, tas var papildināt tabulu ar papildu informāciju (veidojot jaunas ailes).

Iesniedzam sekojošu piedāvājumu:

	Pasūtītāja prasības
	Piedāvājums

	Apraksts
(no Tehn. spec.)
	Piedāvātā izpilde  


	
	

	
	

	
	

	
	

	
	




2. Iesniedzamās informācijas un dokumentu saraksts
Tiks iesniegti sekojoši dokumenti:
<Iekļaut un aprakstīt iesniedzamo dokumentu sarakstu un aprakstu, kas tiks iesniegti kopā ar pakalpojuma rezultātu>


3. Laika grafiks un pakalpojuma izpildes termiņš
Pakalpojumi tiks veikti šādos termiņos:


4. Cita informācija (Ja nepieciešams)



Statuss (mazais vai vidējais uzņēmums): 
(skat. OV L124, 20.5.2003.)[footnoteRef:3] [3:  Mazais  uzņēmums ir  uzņēmums, kurā  nodarbinātas  mazāk  nekā  50 personas un kura gada apgrozījums un/vai  gada bilance kopā nepārsniedz 10 miljonus euro;
   Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.] 



Personu saraksts (jānorāda vismaz nosaukums, reģistrācijas numurs, reģistrācijas valsts), kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē (ja attiecināms)[footnoteRef:4]:  [4:  Jānorāda visas personas, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē (Koncernu likuma 3. panta trešā daļa).] 








Ar šo mēs apstiprinām, ka esam iepazinušies ar iepirkuma nolikumu un tam pievienoto dokumentāciju, mūsu piedāvājums paredz tādu derīguma termiņu un nosacījumus, kādu prasa iepirkuma nolikums, mēs garantējam sniegto ziņu patiesīgumu un precizitāti. 




Pilnvarotās personas paraksts:


Vārds, uzvārds un amats:


Pretendenta nosaukums:


[bookmark: _Toc163239455]FORMA Nr. 2

FINANŠU PIEDĀVĀJUMS

Iepirkuma nosaukums: „Noliktavas ēkas būvprojekta izstrāde Latvijas Organiskās sintēzes vajadzībām”
ID Nr.: OSI 2024/07 MI


1. Koptāme

Iesniedzam sekojošu piedāvājumu:

	Nr. p. k.

	Darbu nosaukums
	Cena,
EUR
par 1 vienību
	Vienību skaits
	Kopā par visu apjomu

	
	
	
	
	

	1
	
	
	
	

	2
	
	
	
	

	3
	
	
	
	

	..
	
	
	
	

	..
	
	
	
	

	
	
	
	
	

	
	
	
	
	

	

	Kopējā piedāvājuma cena bez PVN
	

	PVN likme
	

	KOPĀ ar PVN
	






Ar šo mēs apstiprinām, ka esam iepazinušies ar iepirkuma nolikumu un tam pievienoto dokumentāciju, mūsu piedāvājums paredz tādu derīguma termiņu un nosacījumus, kādu prasa iepirkuma nolikums, mēs garantējam sniegto ziņu patiesīgumu un precizitāti. 



Pilnvarotās personas paraksts:


Vārds, uzvārds un amats:


Pretendenta nosaukums:

Informācija par personām uz kuru iespējām pretendents balstās un apakšuzņēmējiem: (ja attiecināms)


	Nosaukums
	Statuss piedāvājumā
	Adrese, telefons, kontaktpersona
	Īss apraksts kā partneris piedalīsies līguma izpildē
	Partnerim nododamā iepirkuma līguma daļa

	
	
	
	
	

	
	
	
	
	

	
	
	
	
	

	
	
	
	
	




Papildus jānorāda, vai sarakstā iekļautās personas ir klasificējamas kā mazie vai vidējie uzņēmumi!


Pretendenta pilnvarotās personas paraksts: 

Informācija par pretendenta izpildītajiem līgumiem



	Nr. p. k.
	Darbu veikšanas gads
	Objekta adrese
	Veikto darbu īss apraksts
(iekļaujot objektu platību)
	Veikto darbu apjoms, EUR
(bez PVN)
	Veikto darbu Pasūtītāja kontaktinformācija

	
	
	
	
	
	

	1.
	
	
	
	
	

	2.
	
	
	
	
	

	3.
	
	
	
	
	





Norādīt ne vairāk kā 3 pieredzi apliecinošus līgumus!

Pretendenta piedāvāto speciālistu saraksts


	Speciālista vārds, uzvārds
	Sertifikāta numurs
	Statuss 
(norādīt darba devēju)

